3. Anlægsbevilling til ombygning af [adresse], Hadsten (Åben)
Tidl. politisk behandling BY, 20.12.22, pkt. 26 (Lukket)
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 4,05 mio. kr. til 
renovering og ombygning af ejendommen [adresse] i Hadsten. [adresse] 
har erhvervet ejendommen med henblik på, at den fremadrettet skal rumme 
kommunens tilbud om Særligt Tilrettelagte Uddannelse (STU). Et tilbud, der aktuelt er lokaliseret på 
adressen [adresse] 51 i Hadsten. Endvidere er det planen, at ejendommen også skal indeholde det 
lokale tilbud om Forberedende Grunduddannelse (FGU), som i dag er beliggende på to forskellige adresser 
i Hadsten. Dette tilbud hører under og drives af FGU [adresse].  
I Budget 2023-26 er der afsat 1 mio. kr. til ombygning af lokaler i [adresse] med det formål at løse 
STU’s aktuelle lokaleudfordringer på [adresse]. Beløbet indgår som en del af det samlede beløb i 
budgettet til renovering og ombygning af kommunale bygninger (A-214). 
For at ejendommen kan anvendes til de fremtidige formål er det nødvendigt med mindre istandsættelser 
og ombygninger af lokalerne. Ombygningen omfatter bl.a. udbedring af brand- og flugtsvejsforhold, 
etablering af handicapvenligt toilet på 1. sal, alarmanlæg, indretning af nyt skolekøkken til STU samt 
renovering af størstedelen af de eksisterende toiletter.
Renoverings- og ombygningsarbejdet planlægges tilrettelagt, så FGU kan flytte ind til skoleopstart 1. august 
2023 og STU snarest herefter.
VURDERING
STU har i dag til huse i bygningen [adresse] 51 i Hadsten, hvor [adresse] og [adresse] 
Radio også har lokaler. Grundet øget elevtilgang og en generel ændring i målgruppen af elever over tid, er 
der ikke længere den nødvendige lokalekapacitet til undervisningsaktiviteterne i STU. Som følge heraf er 
en del af STU-aktiviteterne midlertidigt flyttet til ledige lokaler i den tidligere Nettobutik i Hadsten. 
FGU har aktuelt til huse i lejede lokaler på [adresse] og 21 i Hadsten. Lejemålene er opsagt med 
udgangen af juni 2023. For FGU er ønsket om mere moderne og velegnede lokaler, øget elevtilgang samt 
muligheden for at tilbyde flere unge fra [adresse] mere praktisk relaterede fag de primære 
årsager til at flytte til nye lokaler. 
Flytningen til nye lokaler på [adresse] giver ud over mere plads til de to tilbud også mulighed for at etablere 
et mindre skolekøkken, en kombineret kantine og mødesal samt forskellige aktivitets- og værkstedslokaler, 
som begge tilbud efter nærmere aftale vil kunne gøre brug af. 
For begge tilbud har det stor betydning, at den nye lokalisering er placeret centralt i [adresse] med kort 
afstand til offentlig transport. 
Byråd
31. januar 2023  19:00
[adresse]: EMN-2022-03849
Dok-ID: 3474340
Sagsbehandler: abs
ØKONOMI
Der søges en anlægsbevilling på 4,05 mio. kr. i 2023 til istandsættelse og ombygning af ejendommen 
[adresse] i Hadsten til lokaler til STU og FGU.
Anlægsbevillingen finansieres delvist af det afsatte rådighedsbeløb i budget 2023 på 1 mio. kr. i Budget 
2023-26 (A-214) til forbedrede lokaleforhold for STU. Det resterende beløb på 3,05 mio. kr. foreslås 
finansieret af kassen. 
Projektets samlede anlægsøkonomi opgjort på aktiviteter fremgår af nedenstående:
Aktivitet
Budget kr. 
Håndværkerudgifter inkl. bygherreomkostninger 
og uforudsete udgifter mv. 
3.970.000 kr.
Internt rådgiverbidrag (2%)
80.000 kr.
Anlægsudgifter i alt
4.050.000 kr. 
Med baggrund i bygningens tidligere anvendelse til sprogskole vurderes de årlige driftsudgifter at udgøre 
550.000 kr. årligt. En del af dette beløb henføres til FGU’s planlagte indflytning og disponering af ca. 60% 
af lokalerne. Endelig fordeling af driftsudgifterne afklares i forbindelse med den endelige indgåelse af 
lejekontrakten med FGU. Samtidig afklares hvor stor en del af udgifterne til istandsættelse og ombygning, 
der skal afholdes af FGU i forbindelse med indflytningen. 
De beregnede udgifter i 2023 til bygningens drift fra den forventede ibrugtagning 1. august 2023 udgør 
185.000 kr. Hertil kommer en ”tomgangsdrift” på 140.000 kr. fra overtagelsen 1. januar 2023 til bygningen 
tages endelig i brug. De samlede udgifter til bygningsdrift i 2023 på [adresse] udgør dermed 325.000 kr. 
Da det forudsættes, at der fortsat vil være kommunale aktiviteter i bygningen på [adresse] 51 vil de 
nuværende driftsudgifter blive fastholdt. Derfor søges en tillægsbevilling til driftsudgifter på 325.000 kr. i 
2023 finansieret af kassen. I forlængelse heraf foreslås det, at der indarbejdes 550.000 kr. årligt i 
driftsudgifter i den tekniske budgetlægning for 2024-27.
Det foreslås, at de samlede driftsøkonomiske konsekvenser håndteres i en kommende budgetopfølgning. 
Henset til den ønskede indflytning i juli 2023 og det forhold, at det ikke pt. har været muligt at få 
lejekontrakten med FGU endelig på plads, så foreslås det, at anlægsarbejderne igangsættes snarest, samt 
at borgmesteren og kommunaldirektøren bemyndiges til at indgå den endelige lejeaftale med FGU. 
INDDRAGELSE
De nødvendige renoverings- og ombygningsopgaver koordineres mellem Favrskov Kommunes 
Ejendomscenter, repræsentanter fra [adresse] og FGU [adresse]. 
INDSTILLING
Kommunaldirektøren indstiller til Byrådet:
1.
At Byrådet godkender en samlet anlægsbevilling på 4,05 mio. kr. i 2023.
2.
At anlægsbevillingen finansieres af det afsatte rådighedsbeløb på 1,0 mio. kr. i Budget 2023-26 samt 
tillæg til rådighedsbeløb på 3,05 mio. kr. finansieret af kassebeholdningen i 2023 til renovering og 
ombygning af [adresse] i Hadsten.
3.
At Byrådet godkender en tillægsbevilling i 2023 på 325.000 kr. til drift af bygningen. 
Tillægsbevillingen finansieres af kassebeholdningen. 
4.
At der indarbejdes driftsudgifter på 550.000 kr. årligt til bygningsdrift af [adresse] i det tekniske 
budget for 2024-27. 
5.
At borgmesteren og kommunaldirektøren bemyndiges til at indgå en aftale med FGU [adresse] om 
leje af en del af ejendommen [adresse]      
BESLUTNING
Økonomiudvalget, 24. januar 2023:
Fraværende: Ingen
Indstilles godkendt.
Byrådet, 31. januar 2023:
Fraværende: Ingen
Godkendt.
Bilag
